23.1.2023
SK
Úradný vestník Európskej únie
C 24/25
Návrh na začatie prejudiciálneho konania, ktorý podal Tribunal Superior de Justicia de las Islas Baleares (Španielsko) 7. októbra 2022 – J.M.A.R/C.N.N., SA (Vec C-631/22) (2023/C 24/32) Jazyk konania: španielčina Vnútroštátny súd, ktorý podal návrh na začatie prejudiciálneho konania Tribunal Superior de Justicia de las Islas Baleares
Účastníci konania pred vnútroštátnym súdom Odvolateľ: J.M.A.R Odporkyňa: C.N.N., SA
Prejudiciálne otázky 1.
Má sa článok 5 smernice 2000/78/ES [z 27. novembra 2000], ktorá ustanovuje všeobecný rámec pre rovnaké zaobchádzanie v zamestnaní a povolaní (1), vzhľadom na jej odôvodnenia 16, 17, 20 a 21, články 21 a 26 Charty základných práv Európskej únie a články 2 a 27 Dohovoru Organizácie Spojených národov o právach osôb so zdravotným postihnutím (schváleného rozhodnutím Rady 2010/48/ES z 26. novembra 2009 (2)) vykladať v tom zmysle, že bráni uplatneniu vnútroštátnej právnej úpravy, ktorá stanovuje automatické skončenie pracovnej zmluvy z dôvodu zdravotného postihnutia zamestnanca (ktorý bol uznaný za úplne a trvalo pracovne nespôsobilého vykonávať svoje obvyklé povolanie bez očakávaného zlepšenia), bez predchádzajúceho splnenia podmienky spočívajúcej v povinnosti spoločnosti prijať „primerané prispôsobenia“, ktoré vyžaduje uvedený článok 5 smernice na zachovanie zamestnania (alebo odôvodniť nadmerné zaťaženie z tejto povinnosti)? 2.
Majú sa článok 2 ods.
2 a článok 4 ods.
1 smernice 2000/78/ES, ktorá ustanovuje všeobecný rámec pre rovnaké zaobchádzanie v zamestnaní a povolaní, vzhľadom na odôvodnenia 16, 17, 20 a 21, články 21 a 26 Charty základných práv Európskej únie a články 2 a 27 Dohovoru Organizácie Spojených národov o právach osôb so zdravotným postihnutím (schváleného rozhodnutím Rady 2010/48/ES z 26. novembra 2009) vykladať v tom zmysle, že automatické skončenie pracovnej zmluvy zamestnanca z dôvodu zdravotného postihnutia (tým, že bol uznaný za úplne a trvalo pracovne nespôsobilého vykonávať svoje obvyklé povolanie), bez predchádzajúceho splnenia podmienky spočívajúcej v povinnosti prijať „primerané prispôsobenia“, ktoré vyžaduje uvedený článok 5 smernice na zachovanie zamestnania (alebo bez predchádzajúceho odôvodnenia nadmerného zaťaženia z tejto povinnosti), predstavuje priamu diskrimináciu, aj keď vnútroštátna právna norma takéto ukončenie stanovuje?
(1) (2)
Smernica Rady 2000/78/ES z 27. novembra 2000, ktorá ustanovuje všeobecný rámec pre rovnaké zaobchádzanie v zamestnaní a povolaní (Ú. v. ES L 303, 2000, s. 16; Mim. vyd.
05/004, s. 79).
Rozhodnutie Rady z 26. novembra 2009 o uzatvorení Dohovoru Organizácie Spojených národov o právach osôb so zdravotným postihnutím Európskym spoločenstvom (Ú. v.
EÚ L 23, 2010, s. 35).
Návrh na začatie prejudiciálneho konania, ktorý podal Tribunal Supremo (Španielsko) 10. októbra 2022 – AB Volvo/Transsaqui S.L. (Vec C-632/22) (2023/C 24/33) Jazyk konania: španielčina Vnútroštátny súd, ktorý podal návrh na začatie prejudiciálneho konania Tribunal Supremo